Okresná prokuratúra Žilina 
Moyzesova 20, 011 56 Žilina 1 	

Sp. zn. : 2 Pv 572/14/5511	Žilina, 10.9.2014
EEČ : 2-43-440-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec XXXXX, nar. XXXXX, voči ktorému má zákonnú vyživovaciu povinnosť vyplývajúcu mu zo zákona o rodine a z rozsudku Okresného súdu v XXXXX č. k. XXXXX zo dňa 13.02.2014, právoplatného a vykonateľného dňa 20.02.2014, ktorým bol zaviazaný platiť výživné na XXXXX vo výške 80,-Eur mesačne vždy do 15. dňa v mesiaci vopred k rukám matky XXXXX, bytom XXXXX, XXXXX, po dovŕšení plnoletosti XXXXX k rukám XXXXX, bytom XXXXX, XXXXX, okr. XXXXX, si túto svoju vyživovaciu povinnosť riadne neplnil v období od 01.03.2014 doposiaľ napriek tomu, že mal príjem z brigádnickej činnosti, nebol vedený v evidencii uchádzačov o zamestnanie a nepoberal dávky v hmotnej núdzi a príspevky, v dôsledku čoho dlhoval XXXXX na výživnom za obdobie od 01.03.2014 doposiaľ sumu v celkovej výške 480,-Eur, pričom obvinený dodatočne uhradil na výživnom dňa 03.07.2014 sumu 220,-Eur, dňa 16.07.2014 sumu 100,-Eur a dňa 02.09.2014 celkovú sumu 160,-Eur, 

lebo zanikla trestnosť činu.

Odôvodnenie:
	Uznesením policajta OO PZ XXXXX sp. zn. XXXXX zo dňa 29.06.2014 bolo začaté trestné stíhanie a zároveň podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona na tom skutkovom základe, ako je to uvedené vo výrokovej časti uvedeného uznesenia.

	Preskúmaním vyšetrovacieho spisu sp. zn. XXXXX som zistila, že vo veci bol vykonaný výsluch obvineného XXXXX, svedka poškodeného XXXXX a do spisu boli zabezpečené nasledovné listinné dôkazy -rozsudok o výživnom, potvrdenie o návšteve školy, fotokópie poštových poukážok, správa na obvineného z Okresného úradu XXXXX, odboru živnostenského podnikania, výpis zo živnostenského registra, správy na obvineného z ÚPSVR XXXXX, zo Sociálnej poisťovne, pobočky XXXXX, z OR PZ v XXXXX, z Mestského úradu v XXXXX, výpis z ústrednej evidencie priestupkov a odpis registra trestov obvineného.

Obvinený XXXXX vo svojej výpovedi priznal spáchanie skutku, pričom uviedol, že dlžné výživné zaplatí čo najskôr. Uviedol, že si zrušil živnosť a je dobrovoľne nezamestnaný, pričom má príjem z brigádnickej činnosti. Po vznesení obvinenia uhradil na dlžnom výživnom dňa 03.07.2014 sumu 220,-Eur, dňa 16.07.2014 sumu 100,-Eur a dňa 02.09.2014 celkovú sumu 160,-Eur, v dôsledku čoho má zaplatené dlžné výživné za obdobie mesiacov marec 2014 až august 2014 vrátane. Platby výživného sú preukázané fotokópiami poštových poukážok, ktoré sú súčasťou vyšetrovacieho spisu. 

Poškodený XXXXX vo svojej výpovedi uviedol, že pokračuje v štúdiu na XXXXX, k čomu doložil potvrdenie o návšteve školy. Ďalej uviedol, že nie je zárobkovo činný a jeho výdavky hradí jeho matka. V dôsledku neplatenia výživného nie sú s matkou v hmotnej núdzi a nepoberajú žiadne dávky. S otcom sa nestretáva. Od marca 2014 na neho otec neplatil výživné, až dňa 03.07.2014 mu zaslal výživné vo výške 220,-Eur a dňa 16.07.2014 vo výške 100,-Eur. 

Z listinných dôkazov bolo zistené, že obvinený XXXXX má pozastavené prevádzkovanie živnosti, nebol vedený v evidencii uchádzačov o zamestnanie a nepoberal dávky v hmotnej núdzi a príspevky ani dávky v nezamestnanosti. 

	Podľa § 207 ods. 1 Tr. zákona prečinu zanedbania povinnej výživy sa dopustí ten, kto najmenej tri mesiace v období dvoch rokov neplní čo aj z nedbanlivosti zákonnú povinnosť vyživovať alebo zaopatrovať iného.

	Podľa § 86 ods. 1 písm. a) Tr. zákona trestnosť trestného činu zaniká, ak ide o trestný čin zanedbania povinnej výživy podľa § 207, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
	
Po zhodnotení výsledkov vykonaného dokazovania konštatujem, že je nepochybné, že sa stal skutok naplňujúci znaky prečinu zanedbania povinnej výživy podľa § 207 ods. 1 Tr. zákona a že tento skutok spáchal obvinený XXXXX, avšak trestnosť činu zanikla, nakoľko obvinený dodatočne zaplatil dlžné výživné a jeho čin nemal trvale nepriaznivé následky na výživu oprávnenej osoby. 

Podľa § 215 ods. 1 písm. h) Tr. poriadku prokurátor zastaví trestné stíhanie, ak zanikla trestnosť činu.

	Vzhľadom na vyššie uvedené skutočnosti som trestné stíhanie obvineného XXXXX zastavila z dôvodu, že trestnosť činu zanikla tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka